stanford-oval/wikipedia huggingface dataset:
Munax

| Munax Oy - Laitilan Kanatarha |
| --- | --- |

Tunnuslause:  Koska jonkun täytyy olla ensimmäinen
Yritysmuoto:  Osakeyhtiö
Perustettu:  2003
Toimitusjohtaja:  Matti Nyfors
Avainhenkilöt:  Matti Nyfors, Petri Varjonen
Kotipaikka:  Laitila
Toimiala:  Munatukkukauppa
Tuotteet:  Kananmunat ja kananmunajalosteet
Liikevaihto:   44 milj. euroa (2020)
Henkilöstö:  99 (2020)
Omistaja:  Danæg A/S
Kotisivu:  Munax Oy
Infobox OKVirheellinen NIMI-arvo: 
Munax Oy on vuonna 2003 perustettu kananmunapakkaamo ja -jalostamo, jonka kotipaikka on Laitilassa. Munaxilla pakataan kuorikananmunia ja valmistetaan kananmunatuotteita. Munaxin aputoiminimet ovat Laitilan Kanatarha ja Laitilan Proegg. Munax toimii sekä vähittäiskaupassa, elintarvikepalvelutoiminnassa että elintarviketeollisuudessa. Munax Oy:llä on tällä hetkellä kolme omaa toimipistettä, joista päätoimipiste sijaitsee Laitilassa ja muut yksiköt Kustavissa ja Mynämäellä. Munax Oy liittyi täysimääräisesti osaksi pohjoismaista DANÆG-konsernia.
Munaxin sopimustuottajien kananmunat markkinoidaan Laitilan Kanatarha -tuotemerkillä sekä kaupan omilla merkeillä. Tuotevalikoimaan kuuluvat virikehäkkikanojen munat, vapaan kanan kananmunat, GMO-vapaat kananmunat, soijavapaat kananmunat, ulkokananmunat ja luomukananmunat.
Vuonna 2020 yrityksen liikevaihto oli 45 miljoonaa euroa ja yrityksessä työskenteli 100 henkilöä. Munaxilla on yli 60 kananmunan sopimustuottajaa.
Vuonna 2012 Munax Oy:n Janne Torikka valittiin Suomen Ernst & Young Entrepreneur of the Year 2012 -kisan Tuotanto-sarjan voittajaksi. Vuonna 2015 Munax sai Vuoden Tuote Varsinais-Suomessa -palkinnon ja maakunnallisen yrittäjäpalkinnon.
Kananmunatuotteet

Munaxilla on patentoitu täysautomaattinen pastörointilaitteisto. Lämpökäsittely voidaan laitteiston avulla suorittaa perinteistä korkeammassa lämpötilassa ilman, että valmisteen toiminnalliset ominaisuudet kärsivät.
PURE Snack, lusikoitava välipalauutuus, tuli markkinoille 2021. PURE Snack on laktoositon, maidoton, viljaton ja soijaton välipalatuote, joka valmistetaan Munaxin Kustavin yksikössä vapaiden kanojen munista. Tuote saa lohkeavan rakenteensa fermentoinnista. Fermentoinnin ansiosta tuotteen valmistuksessa ei ole käytetty säilöntäaineita.
Laitilan Kanatarhan Proegg -valkuaista myydään sekä puolen litran että litran tölkeissä. Yhdessä puolen litran tölkissä on 15 kananmunavalkuaista ja 50 g proteiinia. Helmikuussa 2015 markkinoille tuotiin kananmunan valkuaisesta valmistettu proteiinismoothie. Smoothien koostumusta kuitenkin korjattiin sen jälkeen, ja sen uudistettu versio tuotiin markkinoille vuonna 2018. Vuonna 2022 smoothieta myydään nimellä MunSmoothie. Syyskuussa 2015 yritys toi markkinoille Laitilan Kanatarhan Munavoin, jolle myönnettiin patentti heinäkuussa 2018. Syyskuussa 2016 lanseerattiin Laitilan Kanatarhan välipalajuoma.
Munaxin Luomumunamassa voitti Luomuliiton Vuoden Luomutuote 2012 -kilpailun ammattikeittiösarjan. Useissa Munaxin tuotteissa käytetään Avainlippu -tunnusta.
Aiheesta muualla

Yrityksen kotisivut
Neliösenttimetri

Neliösenttimetri (lyhenne cm²) on SI-järjestelmän pinta-alan johdannaisyksikkö. Yksi neliösenttimetri on 1 senttimetri x 1 senttimetri. Yhden euron kolikon pinta-ala on noin 4,15 neliösenttimetriä.
Neliösenttimetri on esimerkiksi:
1 cm² = 0,0001 m²
1 cm² = 100 mm²
Nadeeka Lakmali

| Mitalit | Mitalit | Mitalit |  |
| --- | --- | --- | --- |
|  Nadeeka Lakmali (oikealla) vuonna 2016. |  Nadeeka Lakmali (oikealla) vuonna 2016. |  Nadeeka Lakmali (oikealla) vuonna 2016. |  |
Maa:   Sri Lanka
Naisten yleisurheilu
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Pune 2013 | keihäänheitto |  |
Nadeeka Lakmali Babaranda Liyanage (s. 18. syyskuuta 1981 Dakunu) on srilankalainen keihäänheittäjä.
Lakmali voitti vuoden 2013 Pihtiputaan keihäskarnevaalit tuloksella 59,32m. Hän pitää hallussaan maansa ennätystä keihäänheitossa.
Henkilökohtaiset ennätykset

Lähde: IAAF
Keihäänheitto: 60,64 (2013) - NR
My Story

| My Story Ayumi Hamasaki |
| --- | --- | --- |

Studioalbumin tiedot
 Julkaistu: 15. joulukuuta 2004
 Tuottaja(t): Max Matsuura
 Tyylilaji: J-pop
 Kesto: 74.37
 Levy-yhtiö: Avex Trax
Ayumi Hamasakin muut julkaisut
| Memorial address 2003 | My Story 2004 | MY STORY Classical 2005 |
My Story on Ayumi Hamasakin kuudes studioalbumi, joka julkaistiin 15. joulukuuta 2004.
My Story nousi Oriconin albumilistan ensimmäiselle sijalle ja pysyi listalla 43 viikkoa. Albumia on myyty yli miljoona kappaletta.
Albumilta on julkaistu singlet ”Moments”, ”Inspire” ja ”Carols”.
Albumista on julkaistu kaksi eri versiota, pelkkä CD sekä CD:n ja DVD:n sisältävä versio. Molempien versioiden CD:llä on samat kappaleet, mutta jälkimmäisessä versiossa on mukana myös DVD, jolla on sekä musiikkivideoita että "näin tehtiin" -videoita albumin kappaleista.
Kappaleet

Kaikki kappaleet sanoittanut Ayumi Hamasaki
| --- | --- |
 CD Catcher in the Light – 2.43  About You – 3.57  GAME – 4.11  My Name's WOMEN – 5.38  WONDERLAND – 1.33  Liar – 4.58  HOPE or PAIN – 4.19  HAPPY ENDING – 4.41  Moments – 5.29  Walking Proud – 5.14  CAROLS – 5.29  Kaleidoscope – 1.49  INSPIRE – 4.31  HONEY – 5.09  Replace – 5.05  Winding Road – 5.01  Humming 7/4 – 4.25  :  DVD Moments  INSPIRE  GAME  CAROLS  About You  walking proud  Humming 7/4  Moments (making off-shot)  INSPIRE (making off-shot)  GAME (making off-shot)  CAROLS (making off-shot)
Tekijätiedot

Kappaleen 1 on säveltänyt CMJK. Kappaleet 2 ja 15 on säveltänyt Kazuhito Kikuchi (jap. 菊池一仁). Kappaleet 3, 4 ja 14 on säveltänyt BOUNCEBACK. Kappaleet 5, 16 ja 17 on säveltänyt CREA. Kappaleen 6 on säveltänyt Raita Ikemoto. Kappaleet 7, 8, 9, 10 ja 13 on säveltänyt Tetsuya Yukumi. Kappaleen 11 on säveltänyt Tomoya Kinoshita ja kappaleen 12 HΛL.
Kappaleet 1, 7, 8 ja 11 on sovittanut CMJK. Kappaleen 2 on sovittanut Tasuku. Kappaleet 3, 4, 12, 13, 14 ja 15 on sovittanut HΛL. Kappaleen 5 on sovittanut CREA. Kappaleen 6 ovat sovittaneet CMJK ja Takahito Izutani. Kappaleet 9, 10 ja 16 on sovittanut HIKARI. Kappaleen 17 on sovittanut Kotaro Kubota.
Munawar Saeed

| Munawar Saeed> Henkilötiedot |
| --- | --- |
Syntynyt: 1. heinäkuuta 1941 (ikä 83) Amroha, Uttar Pradesh, Intia
Ammatti:  näyttelijä
Näyttelijä
Aktiivisena:  1967–
Syed Munawar Saeed (s. 1. heinäkuuta 1941 Amroha, Uttar Pradesh) on pakistanilainen näyttelijä. Hänelle on kertynyt noin 200 elokuvaroolia ja 1 000 televisioroolia. Saeedin roolihahmot ovat usein konnia ja lurjuksia.
Ura

Saeed syntyi pohjoisintialaisessa Amrohan kaupungissa brittihallinnon aikana. Ennen näyttelijän uraansa hän toimi opettajana Karachissa. Saeed aloitti uransa esiintyvänä taiteilijana Pakistanin valtiollisella televisiokanavalla (Pakistan Television (PTV)) vuonna 1967. Hän näytteli 1970-luvulla useissa suosituissa televisiodraamoissa, kuten Taqreeb-i-Imtihaan.
Saeedin debyytti valkokankailla oli konnan rooli elokuvassa Ghar Damaad (1969). Elokuva ei menestynyt hyvin, mutta Saeedin osasuoritus teki vaikutuksen elokuvaohjaaja Shebab Kiranviin, joka antoi Saeedille roiston roolin elokuvassa Bazaar. Elokuva menestyi erinomaisesti, ja Saeed näytteli sen jälkeen roistoja elokuvasta toiseen. Hän kyllästyi toistamaan samaa roolityyppiä ja palasi televisiotuotantojen pariin.
Uransa myöhemmässä vaiheessa Saeed on näytellyt muun muassa televisiosarjoissa Moorat, Bebaak ja Khandan.
Vuonna 1973 Saeed voitti Nigar Award -palkinnon sivuroolistaan draamaelokuvassa Anmol.
Aiheesta muualla

Karachi Literature Festival (KLF): Munawar Saeed
Murtotuulen tuulivoimapuisto

| Murtotuulen tuulivoimapuisto |
| --- | --- |
Valtio:  Suomi
Sijainti:  Posio
Koordinaatit:  66°16′01″N, 27°28′34″E
Rakentaminen alkoi:  huhtikuu 2021 
Sähköverkkoon:  lokakuu 2022 
Valmistunut:  2023 
Perustaja:  Taaleri Energia Oy 
Rakennuttaja:  Taaleri Energia Oy 
Omistaja:  Murtotuulen Tuulipuisto Ky 
Tuulivoimapuisto
Tyyppi:  maatuulivoimalaitos
Sähköasema:  1 
Puistojännite:  20 kV 
Liittymisjännite:  110 kV 
Korkeus:  noin 350 m 
Pinta-ala:  30 km² 
Tuulivoimalat:  21 × Vestas V162 (6 MW) 
Kapasiteetti:  126 MW  
Vuosituotanto:  345 GWh 
 fiMurtotuulen tuulivoimapuisto 
Verkkosivut:  www.murtotuulentuulipuisto.fi
Murtotuulen tuulivoimapuisto on Lapissa Posiolla sijaitseva tuulivoimapuisto, jossa toimii 21 tuulivoimalaitosta. Niiden kokonaiskapasiteetti on 126 megawattia ja vuosituotannoksi arvioidaan noin 345 gigawattituntia. Voimalat on rakentanut Taaleri Energia Oy ja ne omistaa Murtotuulen Tuulipuisto Ky. Niitä operoi Taaleri Energia Oy [lähde? ].
Yleistä

Tuulivoimapuisto sijaitsee Posiolla noin 200 kilometriä Oulusta koilliseen , tarkemmin ilmaistuna 35 kilometriä Aholalta ja 17 kilometriä Rovaniemen Auttista. Tuulivoimalaitoksia sijaitsee Murtotunturilla, Vitikkotunturilla, Lemmontunturilla ja Palokilkan päällä. Tuulivoima puiston pituus on 6,5 kilometriä, leveys 3,0 kilometriä, ja kaikki tuulivoimalat sisällensä sulkevan alueen pinta-ala on noin 9 neliökilometriä. Tuulipuistoksi kaavoitetun alueen pinta-ala on kuitenkin 30 neliökilometriä. Voimalat sijaitsevat noin 350 metriä mpy.
Tuulivoimalaitokset ovat tanskalaisen Vestaksen valmistamaa Vestas V162-mallia, jonka napakorkeus on 109 metriä , tuuliturbiinin halkaisija 162 metriä, ja jonka kapasiteetti on 6,9 megawattia.
Tuulipuistosta on yksi tieyhteys kantatielle 81. Hankkeen aikana tuntureille rakennettiin raskaalle kalustolle sopiva huototiestö. Tuulivoimapuistossa on oma sähkökeskus, josta 20 kilovoltin maakaapeleilla koottua sähköenergiaa johdettiin 110 kilovoltin ja viisi kilometriä pitkällä siirtolinjalla läheiselle Carunan omistamalle kantaverkon 110 kilovoltin sähkölinjalle. Caruna on rakentanut linjalle kytkentäaseman.
Historiaa > Rakentaminen

Tuulivoimapuisto on alkujaan ollut Intercon Energyn käynnistämä, jota Taaleritehdas alkoi yhtiönsä Taaleritehtaan Tuulitehdas I Ky kautta ajamaan. Taaleritehdas alkoi käyttää myöhemmin energiaprojekteihinsa yhtiötä Taaleri Energia Oy.
Ensin alettiin suunnitella alueelle Suomen silloin suurinta 51 tuulivoimalaitoksen tuulivoimapuistoa. Hanke kohtasi kuitenkin paikallista vastustusta. Hankealue sijaitsee Poison yhteismetsän alueella Korouoman ja Mustarinnan luonnonsuojelualueiden välissä. Alueella harjoitetaan myös maataloutta ja poronhoitoa ja läheisellä järvellä on vapaa-ajan asutusta. Myös puolustusvoimilla oli varauma alueen tutkavalvonnan häiriintymiselle. Lapin ELY-keskus otti kantaa luonto- ja meluongelmiin ja vaati, että tuulivoimalaitoksien sijoittelua harkittaisiin uudelleen. Kaiken kaikkiaan tuulivoimapuiston suunniteltua kokoa oli lopulta pienennettävä.
Vastustuksen jälkeen uusi suunnitelma sisälsi enää 24 tuulivoimalaa. Posion kunnanvaltuusto hyväksyi elokuussa 2017 tälle suunnitelmalle laaditun osayleiskaavan muodossa, jossa oli 22 tuulivoimalaa. Kaksi voimalaa oli sijainnut liian lähellä kotkanpesää. Taalerin mukaan rakentaminen voisi tämän päätöksen mukaan alkaa aikaisintaan 2019. Myös tästä osayleiskaavasta tehtiin valituksia, jotka oikeus kuitenkin hylkäsi tammikuussa 2019.
Murtotuulen Tuulipuisto Ky perustettiin toukokuussa 2019. Tuulivoimapuiston rahoitusta järjestettiin Taalerin hallinnoiman Taaleri SolarWind II-rahaston kautta, johon kuuluu (vuonna 2021) Euroopan investointipankki, Keskinäinen Eläkevakuutusyhtiö Ilmarinen, Keskinäinen Eläkevakuutusyhtiö Varma, Euroopan jälleenrakennus- ja kehityspankki, Obligo Global Infrastuktur II -rahasto, Kirkon eläkerahasto, Nordic Environment Finance Corporation (NEFCO), Taaleri-konserni, Taaleri Energian tiimi sekä laaja joukko eläkerahastoja, säätiöitä ja perheyhtiöitä.
Rakentamistyöt aloitettiin keväällä 2021, jolloin rakennettiin tiestö, voimalaitoksien nostopaikat, maakaapelointi ja sähköaseman paikka. Vuonna 2022 pystytettiin tuulivoimalaitokset ja suoritettiin niiden toimintaa valmistelevat toimet. Tuulivoimaloiden itäpuolelle rakennettiin sähköasema, josta vedettiin 110 kilovoltin siirtolinja alemana viiden kilometrin päässä kulkevaan Carunan kantaverkon linjaan. Sinne Caruna rakensi tuulipuistoa varten kytkinaseman. Ensimmäisten tuulivoimalaitoksien tuottama sähköenergia siirrettiin kantaverkkoon lokakuussa 2022. Vestas vastasi tuulivoimaloiden toimittamisesta ja vastaa niiden huollosta seuraavien 35 vuoden ajan. Suomen Voima Oy on ostanut tuulivoimasta saatavaa sähköä 15 vuoden sopimuksella.
Historiaa > Uutisia

Ensimmäisenä talvena sattui ohi ajaneelle autoilijalle onnettomuus, kun autoon osui jäänkappale. Sen katsottiin irronneen Murtotuulen tuulivoimalaitoksen siivestä ja osuneen kaukana ajaneeseen autoon.
Aiheesta muualla

Murtotuulen tuulipuisto (verkkosivut)
Taaleri Energia] (verkkosivut)
My Versions

| My Versions Robin Stjernberg |
| --- | --- | --- |

Studioalbumin tiedot
 Äänitetty : 2011
 Julkaistu: 4. tammikuuta 2012
 Tyylilaji: pop
 Kesto: 27.19
 Levy-yhtiö: Lionheart Music Group
Listasijoitukset
  Sverigetopplistan: 1.
Robin Stjernbergin muut julkaisut
|   | My Versions 2012 | Pieces 2013 |
My Versions on Robin Stjernbergin esikoisalbumi, joka julkaistiin 4. tammikuuta 2012. Sen levy-yhtiönä toimi Lionheart Music Group. Albumi nauhoitettiin vuoden 2011 aikana.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | All This Way | 3.19 |  |  |  |  |  |  |  |
| 2. | Dedication to My Ex (Miss That) | 2.17 |  |  |  |  |  |  |  |
| 3. | Halo | 4.13 |  |  |  |  |  |  |  |
| 4. | Let Me Entertain You | 3.53 |  |  |  |  |  |  |  |
| 5. | You Raise Me Up | 2.42 |  |  |  |  |  |  |  |
| 6. | In My Head | 3.01 |  |  |  |  |  |  |  |
| 7. | Who You Are | 3.22 |  |  |  |  |  |  |  |
| 8. | Breakeven | 4.26 |  |  |  |  |  |  |  |
| 9. | Love Is Gone | 2.57 |  |  |  |  |  |  |  |
| 10. | California King Bed | 2.49 |  |  |  |  |  |  |  |
Listasijoitukset

| Vuosi | Lista | Sijoitus |
| --- | --- | --- |
| 2012 | Ruotsalaiset albumit (Sverigetopplistan) | 1 |
Nadech Kugimiya

| Nadech Kugimiya |
| --- | --- |

Henkilötiedot
Syntynyt: 17. joulukuuta 1991 (ikä 32) Khon Kaen, Thaimaa
Ammatti:  näyttelijä, malli
Näyttelijä
Aktiivisena:  2009–
Aiheesta muualla
IMDb 
Nadech Kugimiya (thaiksi ณเดชน์ คูกิมิยะ, s. 17. joulukuuta 1991 Khon Kaen, Thaimaa) on thaimaalainen näyttelijä ja malli.
Filmografia

Nadech Kugimiya on esiintynyt seuraavissa televisiosarjoissa:
Thara Himalaya, 2010
Duang Jai Akkanee, 2010
Game Rai Game Rak, 2011
Torranee Ni Nee Krai Krong, 2012
Raeng Pradtanaha, 2013
Khu Kam, 2013
Roy Rak Hak Liam Tawan, 2014
Roy Fun Tawan Duerd, 2014
Lom Son Rak, 2015
Buang Hong, 2017
Leh Lub Salub Rarng, 2017
The Crown Princess, 2018
Krut: The Himmaphan Warriors, 2018
Likit Ruk Karm Duang Dao, 2019
To Me, It's Simply You, 2021
The Kinnaree Comspiracy, 2022
Suep Lap Mo Rabat, 2023
National Lampoon

National Lampoon (suom. kansallinen pilkkakirjoitus) on yhdysvaltalainen vuosina 1970–1998 julkaistu huumorilehti ja sen pohjalta syntynyt mediatuotantoyhtiö. Se syntyi alun perin aiemmasta Harvardin yliopiston Harvard Lampoon -huumorilehdestä. Lehden perustivat Doug Kenney, Henry Beard ja Robert K Hoffman.
Elokuvan Delta-jengi (1978) menestyksen myötä National Lampoon alkoi panostaa yhä enemmän elokuvatuotantoon. Syntyivät muun muassa Chevy Chasen pääosien varaan tukeutuva perhelomakomedia Faijalla hommat hanskassa (1983) ja sen monet jatko-osat kuten Mieletön kesis (1985) ja Joulupuu on kärvennetty (1989). Lehden ja elokuvien lisäksi National Lampoon julkaisi kirjoja ja äänilevyjä ja teki myös radio- ja teatterituotantoja. Chevy Chasen sekä Delta-jengin pääosanäyttelijä John Belushin ohella National Lampoonin projekteihin ovat vuosien varrella osallistuneet muiden muassa Billy Crystal, Gilda Radner, Harold Ramis, Christopher Guest, Al Jean, P. J. O’Rourke, Boris Vallejo, Richard Belzer ja Bill Murray.
Elokuvien paremman joskin vaihtelevan menestyksen vastapainona alkuperäinen huumorilehti alkoi vähitellen menettää suosiotaan. Viimeinen säännöllinen numero ilmestyi toukokuussa 1992, ja siitä lähtien lehti ilmestyi vain kirjana kerran vuodessa. Vuonna 1990 National Lampoonin osti Los Angelesissa toiminut J2 Communications, jonka omisti entinen Disney-johtaja James P. Jimirro. Hän oli kiinnostunut lähinnä yhtiön omistamista elokuvaoikeuksista. Vuosituhannen vaihteesta lähtien National Lampoon on toiminut National Lampoon, Inc. -nimisenä komedian ja viihteen tuotantoyhtiönä, johdossa Daniel S. Laikin.
National Lampoon -elokuvia

1978: Delta-jengi (National Lampoon’s Animal House)
1981: Faijallako vitsit vähissä (National Lampoon Goes to the Movies)
1982: Luokkakokous (National Lampoon's Class Reunion)
1983: Faijalla hommat hanskassa (National Lampoon's Vacation)
1984: Seksin ilot (Joy of Sex)
1985: Mieletön kesis (National Lampoon's European Vacation)
1989: Joulupuu on kärvennetty (National Lampoon's Christmas Vacation)
1993: Ladattu ase 1 (National Lampoon’s Loaded Weapon 1)
1993: Sekoboltsit sukelluskoulussa (National Lampoon’s Scuba School)
1995: Sekoboltsit seilissä (National Lampoon’s Senior Trip)
1997: Kummisedän kohellukset (National Lampoon’s the Don’s Analyst)
1997: Vegas vie voiton (National Lampoon’s Vegas Vacation)
2003: Eddien suuri saariseikkailu (Christmas Vacation 2: Cousin Eddie’s Island Adventure)
2003: National Lampoon esittää: Mummonkaatajat (National Lampoon’s Gold Diggers)
2003: National Lampoon esittää Dorm Daze – huumaa kampuksella (National Lampoon Presents Dorm Daze)
2003: After School Special (National Lampoon’s Barely Legal)
2005: Adam and Eve (National Lampoon’s Adam and Eve)
2006: Vannomatta Paris! (Pledge This!)
2006: Pucked!
2006: TV: The Movie
Aiheesta muualla

National Lampoon College -sivusto (Arkistoitu – Internet Archive)
Kirjallisuutta

Stein, Ellin: That’s Not Funny, That’s Sick: The National Lampoon and the Comedy Insurgents Who Captured the Mainstream. W.W. Norton, 2013.
National Lampoonin perhelomaelokuvissa käytetty auto
NACA-rengas

NACA rengas Curtis AT-5A-koneessa vuonna 1928
NACA-rengas oli etenkin yksimoottorisen lentokoneen tähtimoottorin suojus, joka vähensi jopa 60 % moottorin ilmanvastusta ja paransi ilmajäähdytyksen ominaisuuksia. Sen kehitti yhdysvaltalainen NACA vuonna 1927. Testaus tehtiin Curtiss Hawk AT-5A-konella, jossa oli Wright R-790 Whirlwind J-5 moottori. Vuodesta 1932 alkaen likimain jokaiseen tähtimoottoriin asennettiin NACA-rengas.
Aiheesta muualla

NACA Low-Drag Engine Cowling Essay (Arkistoitu – Internet Archive) - details on development of the cowling.
Abstract of NACA TN 301 report and .pdf file
Archive of NACA reports 1917-1958
Muhun kunta

| Muhun kunta (Muhu vald) |
| --- | --- |
 Koguvan satama
 lippu:  vaakuna
 Muhu sijaitsee Viron länsirannikolla.
 Koordinaatit: 58°37′N, 23°13′E 
Valtio:   Viro
Maakunta:  Saarenmaa
Nykykunta perustettu:  1.10.1990
Hallinto:  
 – Hallinnon tyyppi:  kunta (vir. vald)
Pinta-ala:  
 – Kokonaispinta-ala:  207,91 km²
Väkiluku (1.1.2018):  1 946
 – Väestötiheys:  9 as./km²
 
 muhu.ee 
Infobox OKVirheellinen NIMI-arvo: 
Muhun kunta sijaitsee Länsi-Virossa, pääosin Muhun saarella. Kunta muodostuu Muhun saaren lisäksi useista pikkusaarista, joista suurimmat ovat Kesselaid, Viirelaid, Võilaid ja Suurlaid. Muhun kunnassa on 1 946 asukasta (1.1.2018). Kunnan keskus on Liivan kylä.
Hallinto ja väestö

Muhu muodostaa yhdessä Ruhnun ja Saarenmaan kuntien kanssa Saarenmaan maakunnan.
Kunta koostuu 52 kylästä (küla), jotka ovat: Aljava, Hellamaa, Igaküla, Kallaste, Kantsi, Kapi, Kesse, Koguva, Kuivastu, Külasema, Laheküla, Lalli, Leeskopa, Lehtmetsa, Lepiku, Levalõpme, Liiva, Linnuse, Lõetsa, Mõega, Mõisaküla, Mäla, Nautse, Nurme, Nõmmküla, Oina, Paenase, Pallasmaa, Piiri, Põitse, Pädaste, Päelda, Pärase, Raegma, Rannaküla, Raugi, Rebaski, Ridasi, Rinsi, Rootsivere, Rässa, Simisti, Soonda, Suuremõisa, Tamse, Tupenurme, Tusti, Vahtraste, Vanamõisa, Viira, Võiküla ja Võlla.
Kylistä asukasluvultaan suurin on Liiva, jossa oli vuoden 2010 tammikuussa 208 asukasta. Seuraavaksi isoimmat kylät ovat Hellamaa ja Nõmmküla. Yli 50 asukkaan rajan ylittäviä kyliä oli vuonna 2010 yhteensä kuusi. Poismuuton ja alhaisen syntyvyyden takia Muhun väkiluku laski 11 prosenttia vuosina 1996–2006.
Vuonna 2011 Muhun kunnassa oli 1 483 asukasta, joista 1 476 (99,5 %) oli virolaisia, 3 (0,2 %) venäläisiä ja 3 (0,2 %) muita kansallisuuksia.
Liikenne

Muhun Kuivastusta on lauttayhteys mantereelle Läänerannan Virtsuun. Saarenmaan saarelle johtaa pengertie, joka ylittää Väike väinin salmen. Yhteydet ovat osa valtatietä 10.
Aiheesta muualla

Kuvia tai muita tiedostoja aiheesta Muhun kunta Wikimedia Commonsissa
Mömmö

Mömmö on itäsuomalainen sukunimi.
Tunnettuja Mömmöjä:
Eetu Mömmö (s. 2002), jalkapalloilija
Esko Mömmö (1930–2012), mäkihyppääjä
Jouni Mömmö (1955–1991), muusikko
Pekka Mömmö (1878–1910), SDP:n kansanedustaja
Viljo Mömmö (1888–1918), pastori, pamflettien Uskonnollisia ajankysymyksiä ja Murrosaikoja kirjoittaja
"Mömmö" on myös jalkapalloilija Jari Sulanderin lempinimi.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Neliöpyramidiluku

Neljännen neliöpyramidiluvun (30) muodostuminen.
Neliöpyramidiluku on luonnollinen luku, kuvioluku, pyramidiluku ja muutaman ensimmäisen neliöluvun summa. n:s neliöpyramidiluku saadaan kaavalla  1^{2}+2^{2}+\ldots +n^{2} eli  {\frac {n(n+1)(2n+1)}{6}}.
Kymmenen ensimmäistä neliöpyramidilukua ovat 1, 5, 14, 30, 55, 91, 140, 204, 285 ja 385.
Suhteet muihin kuviolukuihin

Jokainen neliöpyramidiluku paitsi 1 on kahden peräkkäisen tetraedriluvun summa.
Jokainen kahdeksankulmioluku paitsi 1 on kahden peräkkäisen neliöpyramidiluvun summa.
Ainoat neliöpyramidiluvut, jotka ovat myös kolmiolukuja, ovat 1, 55, 91 ja 208 335.
Ainoat neliöpyramidiluvut, jotka ovat myös neliölukuja, ovat 1 ja 4900 (ns. tykinkuulaongelma).
Ainoa neliöpyramidiluku, joka on myös tetraedriluku, on 1.
Naval Air Station Alameda

Naval Air Station Alameda (NAS Alameda) on käytöstä poistettu lentokenttä Alamedan kaupungissa Kaliforniassa. Yhdysvaltain laivasto käytti lentoasemaa vuodesta 1936 vuoteen 1997.
Alueella sijaitsee kaksi kiitotietä: 7–25 (2 438 × 61 metriä) sekä 13–31 (2 195 × 61 metriä). Kiitoteiden lisäksi alueella on kaksi helikopterien laskeutumispaikkaa sekä lennonjohtotorni.
Käytön jälkeen

Alamedan Naval Air Stationia on ehdotettu suojelualueeksi merivoimien lopetettua sen käytön vuonna 1997. Alue on rantakosteikkoa, jossa tavataan säännöllisesti 138 lintulajia. Siellä pesivät uhanalaiset amerikanpikkutiiran ja ruskopelikaanin alalajit sekä monia muita lintuja. Muuttohaukka saalistaa alueella, ja siellä on aiemmin havaittu myös mustajalkatyllien pesiä ja yksi  stellerinmerileijona. Kirjohylkeet käyttävät aluetta levähdyspaikkanaan. Suojelualue turvaisi myös Sacramentojoen yläjuoksulla kutevan kuningaslohen matkan merestä kutuvesilleen. Suojelualueen perustamisesta on neuvoteltu jo yli 12 vuotta, koska Merivoimat ja Luonnonsuojeluyksikkö (U.S. Fish and Wildlife Service, FWS) eivät pääse yksimielisyyteen siitä, kenen kuuluu puhdistaa saastuneet maa-alueet.
Lentotukialus USS Hornet siirrettiin Alamedaan museolaivaksi, minkä lisäksi siellä on kuvattu Myytinmurtajat-televisiosarjaa ja Matrix Reloaded -elokuvaa.[lähde? ]
Aiheesta muualla

Kuvia tai muita tiedostoja aiheesta Naval Air Station Alameda Wikimedia Commonsissa